**Ministru kabineta noteikumu projekta “Grozījumi Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi"” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi"” mērķis ir precizēt vairākas lopbarības augu sēklaudzēšanai un sēklu tirdzniecībai noteiktās prasības, kā arī papildināt noteikumus ar sēklaudzēšanas un tirdzniecības prasībām inkarnāta āboliņam *Trifolium incarnatum* L. un Ungārijas vīķiem *Vicia pannonica* Crantz. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sēklu un šķirņu aprites likuma 2. panta 1. punkta "a" apakšpunkta un 17. panta piektā daļa un Brīvas pakalpojumu sniegšanas likuma 14. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 17. februāra noteikumi Nr. 152 "Lopbarības augu sēklaudzēšanas un sēklu tirdzniecības noteikumi" (turpmāk – noteikumi Nr.152).  Ieviešot noteikumos Nr.152 Brīvas pakalpojumu sniegšanas likumā paredzēto klusēšanas un piekrišanas principu, tika paredzēts, ka Valsts augu aizsardzības dienests (turpmāk – dienests) sēklaudzētāju un sēklu tirgotāju reģistrācijas apliecību izsniegs pēc personas pieprasījuma. Praksē līdz šim brīdim reģistrācijas apliecība ir pieprasīta tikai dažas reizes, tāpēc dienests turpmāk pēc personas pieprasījuma vairs neizsniegs reģistrācijas apliecību, bet gan paziņos lēmumu par personas reģistrāciju reģistrā. Dienests pēc personas pieprasījuma elektroniski paziņo lēmumu par personas reģistrāciju reģistrā, izmantojot oficiālo elektronisko adresi, ja tā saņēmējam ir aktivizēta. Ja oficiālā elektroniskā adrese nav aktivizēta, tad dienests attiecīgo informāciju nosūta uz iesniegumā norādīto elektronisko pasta adresi.  Noteikumos Nr. 152 mainīts Ekonomiskās sadarbības un attīstības organizācijas (*OECD*) shēmu nosaukums no lopbarības shēmas pret stiebrzāļu un tauriņziežu sēklu shēmu, kā arī papildinātas Ekonomiskās sadarbības un attīstības organizācijas (*OECD*) stiebrzāļu un tauriņziežu sēklu shēmu prasības par šķirnes tīrību un izdarīti redakcionāli labojumi punktos, kas attiecas uz Ekonomiskās sadarbības un attīstības organizācijas (*OECD*) stiebrzāļu un tauriņziežu sēklu shēmām. Noteikumi Nr. 152 paredz, ka sēklu sertifikātā ir norādīts sēklu sertifikāta derīguma termiņš, taču svarīga ir tirdzniecībā esošās sēklu partijas rādītāju atbilstība noteikumu prasībām, nevis dokumenta derīguma termiņš. Uzglabātas neatbilstoši, sēklas ātri var zaudēt kvalitāti, un var veidoties situācija, ka dokuments ir spēkā esošs, taču vizuāli redzams, ka sēklu kvalitāte neatbilst dokumentā norādītajam, tāpēc no noteikumiem Nr.152 tiek svītrota prasība par sēklu sertifikāta derīguma termiņu. Lai nodrošinātu to, ka sēklu kvalitāte atbilst pavaddokumentos norādītajai kvalitātei, noteikumos Nr. 152 ir ietverta prasība, ka sēklām, kas paredzētas tirdzniecībai, veikt atkārtotu kvalitātes pārbaudi, ņemot vērā sēklu uzglabāšanas ilgumu un sēklu mitrumu. Pirms tam noteikumos Nr. 152 bija paredzēts kvalitāti atkārtoti novērtēt brīdī, kad ir beidzies sertifikāta derīguma termiņš, bet grozījumos novērtēšana paredzēta, pēc tam kad ir pagājis noteikts sēklu uzglabāšanas termiņš. Ministru kabineta noteikumu projektā „Grozījumi Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi"” (turpmāk – noteikumu projekts) paredzēts, ka pēc reģistrā reģistrētās personas pieprasījuma dienests noteiks kaitēkļu invāziju sēklu paraugā.  Noteikumos Nr. 152 ir paredzēta atļaujas izsniegšana izlases sēklas kategorijas pazemināšanai, bet, tā kā kopš normas stāšanās spēkā šāda atļauja nav ne reizi pieprasīta un tā dublē ierasto sertifikācijas procesu, šo normu paredzēts svītrot.  Noteikumos Nr. 152 noteiktā kārtība atļaujas saņemšanai sertificēt pirmsbāzes (PB) kategorijas vai bāzes (B) kategorijas sēklu partiju sēklas, kā arī miežabrāļa sertificētas (C) kategorijas un miežabrāļa komercsēklas (K) kategorijas sēklu partiju sēklas ar pazeminātu dīgtspēju neatbilst reālajai Nacionālās augu šķirņu padomes ieteiktajai kārtībai, tāpēc noteikumu projektā šī kārtība tiek precizēta.  Stājoties spēkā **Eiropas Parlamenta un Padomes 2016. gada 27. aprīļa Regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK, noteikumos Nr. 152 ietverta norma par fizisko personu datu aizsardzību.** Lai dienests varētu reģistrēt fizisku personu reģistrā un veikt lauku apskates attiecīgās personas sēklu laukos, kā arī noņemt sēklu paraugus un izsniegt sēklu sertifikātu, tad, iesniedzot iesniegumu dienestā, ir jānorāda fiziskas personas vārds, uzvārds, personas kods, dzīvesvietas adrese un kontaktinformācija. Minētie personas dati nepieciešami, lai dienests varētu identificēt konkrēto personu, veikt konkrētās personas sēklaudzēšanas lauku fiziskās pārbaudes un personai izsniegt sēklu pārbaudes dokumentus. Lai nodrošinātu šo procesu, dienestam ir regulāri jākomunicē ar konkrēto personu. Fiziskās personas dati dienestā tiek uzglabāti pastāvīgi visu periodu, kamēr persona nodarbojas ar sēklaudzēšanu. Lai dienestam būtu pieejama informācija par sēklu sertifikāciju, informāciju par sēklu partiju un attiecīgo personu, kura šo sēklu partiju ir pārdevusi, arhīvā ir nepieciešams uzglabāt vēl sešus gadus, kopš par sēklaudzētāju ir pieņemts lēmums par reģistrācijas anulēšanu. Dati par sēklu sertifikāciju jāuzglabā sešus gadus, jo praksē pieņemts, ka šādā termiņā attiecīgā sēklu partija veic pilnu aprites ciklu, kā arī šo ilgumu nosaka Starptautiskās sēklu kontroles asociācijas (*ISTA*) dokumentu uzglabāšanas vadlīnijas. Arī Sēklu un šķirņu aprites likumā 6. pantā noteikts, ka sēklaudzētāju, sēklu sagatavotāju, saiņotāju un tirgotāju pienākums ir sešus gadus uzglabāt visu ar sēklaudzēšanu, sēklu sagatavošanu, saiņošanu un tirdzniecību saistīto dokumentāciju un pierakstus.  Sēklu paraugu dienesta inspektors noņem katrā saimniecībā uz vietas. Ir nepieciešams noteikt prasības, lai netiktu ietekmēta sēklu partijas kvalitāte sēklu parauga noņemšanas procesā. Noteikumu projekts papildināts ar prasību sēklaudzētājam nodrošināt dienesta inspektoram sēklu parauga noņemšanai piemērotus apstākļus, tostarp gaišu telpu un tīru darba virsmu, lai, noņemot sēklu paraugu, netiktu ietekmēta sēklu parauga atbilstība sēklu partijai.  Noteikumi Nr. 152 papildināti ar normu, kas paredz, ka nelieliem sēklu iepakojumiem etiķetē norādāmo informāciju var norādīt arī uz iesaiņojuma marķējuma.  Tā kā praksē termins “kultūraugs” tiek lietots ar plašāku nozīmi nekā noteikumos Nr.152, tad noteikumu teksta attiecīgajās vietās tas aizstāts ar terminiem “suga” vai “augs”.  Latvijā sēklu tirdzniecībā parādījušās jaunas lopbarības augu sugas – inkarnāta āboliņš *Trifolium incarnatum* L. un Ungārijas vīķi *Vicia pannonica* Crantz. Pirms tam šīs sugas netika audzētas un tirgotas, tāpēc nebija noteiktas kvalitātes, sertifikācijas un tirdzniecības prasības. Noteikumu projektu nepieciešams papildināt ar sēklaudzēšanas, sēklu sertifikācijas un tirdzniecības prasībām atbilstoši Padomes 1966. gada 14. jūnija Direktīvai 66/401/EEK par lopbarības augu sēklu tirdzniecību un Komisijas Īstenošanas 2016. gada 1. decembra Direktīvai 2016/2109, ar ko groza Padomes Direktīvu 66/401/EEK, lai iekļautu jaunas sugas un sugas *Lolium x boucheanum* Kunth botānisko nosaukumu.  Attīstoties zinātnei un tehniskajam nodrošinājumam, sēklu paraugus ir iespējams ņemt mehanizēti, izmantojot automātiskās paraugu noņemšanas iekārtas, kas noteiktos laika intervālos automātiski noņem paraugus no sēklu plūsmas. Noteikumu projekts ir papildināts ar iespēju sēklu paraugu ņemt mehanizēti.  Noteikumu projektā ir iekļautas prasības smilts vīķu *Vicia villosa* Roth. sēklām, ja ir nepieciešamība tās sertificēt un tirgot uzreiz pēc sēklu novākšanas un sagatavošanas, pirms pabeigta sēklas dīgtspējas novērtēšana. Noteiktas sēklas sertifikāta un oficiālās etiķetes noformēšanas prasības iepriekšminētajā gadījumā.  Ar noteikumu projektu no noteikumu teksta svītroti vārdi “sertifikācijas procesā noteiktā”. Vārdi “sertifikācijas procesā noteiktā” nav nepieciešami, jo noteikumos Nr.152 ir noteikts, ka sēklu partijai ir jāatbilst kvalitātes prasībām, tātad jebkurām šajos noteikumos minētajām kvalitātes prasībām jebkurā brīdī.  Tā kā praksē nākas saskarties ar to, ka vienas saimniecības teritorijā ir divi uzņēmumi, kas kopīgi apsaimnieko objektu, ir nepieciešams noteikt atkāpes sēklu iesaiņošanas un etiķetēšanas prasībām sēklām, kas nav līdz galam sertificētas, ja sēklas materiāls netiek pārvietots ārpus sēklu sagatavošanas uzņēmuma teritorijas.  Veicot lauku apskates, dienesta inspektori ir saskārušies ar grūtībām noteikt pieļaujamo augu skaitu, ja sēklaudzēšanas laukā konstatē ložņu vārpatu *Elytrigia repens* (L.) Nevski. Ložņu vārpatai ir ložņājoši sakneņi, kas veido jaunus augus, tā apgrūtinot augu saskaitīšanu. Noteikumu projektā ir iekļauta norma, ka lauku apskatē, konstatējot ložņu vārpatu, tiks skaitīti tās produktīvie stiebri.  Tā kā smilts vīķi *Vicia villosa* Roth. ir viengadīgi augi ar ziemas formu, tad, ņemot vērā lopbarības augu sugu sadalījumu grupās sēklu partiju pēcpārbaudei, smilts vīķi pielikumu sarakstos ir pārvietoti pie pirmās grupas lopbarības augu sugām, jo pirmās grupas lopbarības augu sugas ir viengadīgas, bet otrās grupas lopbarības augu sugas – daudzgadīgas. Pirmās grupas lopbarības augu sugas ir papildinātas arī ar Ungārijas vīķiem un inkarnāta āboliņu.  Noteikumu projekts paredz:   1. precizēt kārtību, kādā persona tiek reģistrēta reģistrā; 2. precizēt prasības nelielo sēklu iepakojumu marķēšanai; 3. svītrot sēklu sertifikāta derīguma termiņu; 4. noteikt prasības atkārtotām sēklu kvalitātes pārbaudēm, ņemot vērā sēklu uzglabāšanas ilgumu; 5. svītrot prasības atļaujas izsniegšanai izlases sēklu kategorijas pazemināšanai; 6. precizēt kārtību sēklu ar pazeminātu dīgtspēju sertificēšanai un tirdzniecībai; 7. ietvert prasības par fizisko personu datu aizsardzību; 8. noteikt, ka sēklaudzētājam ir jānodrošina atbilstoši apstākļi sēklu paraugu noņemšanai; 9. papildināt noteikumus Nr. 152 ar tādām sugām kā inkarnāta āboliņš *Trifolium incarnatum* L. un Ungārijas vīķi *Vicia pannonica* Crantz. un šo sugu kvalitātes, sertifikācijas un tirdzniecības prasībām; 10. noteikt, ka sēklu paraugus var noņemt, arī izmantojot automātisko paraugu noņēmēju; 11. noteikt prasības smilts vīķu *Vicia villosa* Roth. sēklām ja ir nepieciešamība tās sertificēt un tirgot uzreiz pēc sēklu novākšanas un sagatavošanas, pirms pabeigta sēklas dīgtspējas novērtēšana; 12. noteikt atkāpes sēklu iesaiņošanai un etiķetēšanai sēklām, kuras nav līdz galam sertificētas, ja sēklas materiāls netiek pārvietots ārpus sēklu sagatavošanas uzņēmuma teritorijas; 13. noteikt, ka lauku apskates laikā, konstatējot ložņu vārpatu *Elytrigia repens* (L.) Nevski, skaita tās produktīvos stiebrus, 14. papildināt pirmās grupas lopbarības augu sugas.   Noteikumu projekts minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 330 lopbarības augu sēklaudzētājiem un sēklu tirgotājiem, kas iekļauti Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmēs uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus.  Noteikumu projekts neuzliek administratīvo slogu lopbarības augu sēklaudzētājiem, sēklu sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas Īstenošanas 2016.gada 1.decembra Direktīva 2016/2109, ar ko groza Padomes Direktīvu 66/401/EEK, lai iekļautu jaunas sugas un sugas *Lolium x boucheanum* Kunth botānisko nosaukumu (turpmāk – Direktīva 2016/2109). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Direktīva 2016/2109 | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2016/2109 1. panta 1.punkta “b” apakšpunkts | Noteikumu projekta 35. un 36. punkts | Daļēji pārņemts.  Komisijas 2017. gada 16. marta Īstenošanas Lēmums  2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, (turpmāk – lēmums 2017/478) atbrīvo Latviju no citu lopbarības sugu pārņemšanas noteikumos Nr.152. | Neparedz stingrākas prasības, kā noteikts direktīvā. |
| Direktīvas 2016/2109 pielikuma 2.punkts | Noteikumu projekta 45. un 46. punkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.152. | Neparedz stingrākas prasības, kā noteikts direktīvā. |
| Direktīvas 2016/2109 pielikuma 1.punkta “b” apakšpunkts | Noteikumu projekta 48. un 51. punkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.152. | Neparedz stingrākas prasības, kā noteikts direktīvā. |
| Direktīvas 2016/2109 pielikuma 1.punkta “d” apakšpunkts | Noteikumu projekta 52. un 55. punkts | Daļēji pārņemts.  Lēmums 2017/478 atbrīvo Latviju no citu labības sugu pārņemšanas noteikumos Nr.152. | Neparedz stingrākas prasības, kā noteikts direktīvā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. | | |
| Cita informācija | Nav. | | |
| 2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas  58.1. apakšpunktam | Projekts šo jomu neskar. | | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai dota iespēja rakstiski sniegt viedokli par noteikumu projektu tā izstrādes stadijā.  Informācija par noteikumu projektu ir ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Iebildumi un priekšlikumi no lauksaimnieku nevalstiskajām organizācijām tika ņemti vērā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Laizāne 67027360

[laura.laizane@zm.gov.lv](mailto:laura.laizane@zm.gov.lv)